MDR-Serbski rozhłós, Beno Bělk: Chodojtypalenje

https://www.mdr.de/serbski-program/rozhlos/audio-2626398.html

Ach to budźe zawěsće zaso rjenje dźensa wječor: při mjeńšim wohenčku wonka na zahrodźe abo dokoła wokoło wulkeje hromady, hdźež změje cyła wjes swoje wjeselo. A potom so wšitcy tež zhromadnje wjeselimy, hdyž póčnje woheń tam cyle horjeka na hromadźe stare drjechmo lizać. Huhuhu!

Jenož: zwotkel da budźemy tajke chodojty a šerjenja scyła hišće w přichodźe brać, hdyž dźě wone scyła njedawaja?

Ně. To so njemyslu, zo to dawaja.

Ně. Ně, ja njejsym hišće ženje jedne šerjenje widźała.

Ty maš prawje. Ja tež nic. Na druhej stronje pak su serbske baje z dawnych časow tola połne tajkich mjenje abo bóle sympatiskich stworjenjow.

To dawaja lube a hłupe šerjenja.

Tak móžeš to tež prajić, haj. Ale em jenož w starych bajach wone dawaja. Ale štó ha by hišće so dźensa před nimi bojał?

Ja so njedam wot nikoho šerić a ja du sama won. Ja so tež njejsym ženje šerjenjow bojała.

To rěka šerjenja scyła njedawaja?

Cyle prawje, tak to je.

Ale to by tola rěkało, zo su so naši prjedownicy, kiž žno su ja njewěm hdy započeli chodojty palić, zo su so woni njetrjebawšo šerjenjow bojeli?

To su wjele wěcow byli z njewědy. Dokelž je jich to a tamne šeriło. Ale naša mać je nas to nawučiła, nas ničo nješeri.

Prawje tak. Ale jeli bychu wone dawali – kak da bych ja potom tajke šerjenje na přikład wot někajkeje chodojty scyła rozeznawać móhł?

Hm, ćežke prašenje. Jedne šerjenje – toho so jedyn mócnje nastróži. A jednu chodojtu, tu jedyn radšo hnydom spali.

Aha. A nětko trjeba mi jenož hišće něchtó prajić, kak tute dźiwne stworjenje scyła wupada?

Te njemóže jedyn widźeć, dokelž te su njewidźomne. Hdyž – alzo hdyž te dawaja – potom bych ja sej mysliła to su tajke běłe a tajke čorne grusel-mjezwočko. Alzo, ja njewěm.

Na, jedyn druhdy jemol praji: tene stare šerjenje! Hno, ale no haj. To so takle w žiwjenju zrychtuje.

A jedyn měni potom jednu žonu – swoju žonu?

Ně, božedla, ně, nic swoju žonu, to móže tež jedna druha być.

Na, to pak sy sej runje hišće raz takle z paslow wulězł! A hewak? Ma hišće něchtó ideju, kak móhli žiwe chodojty wupadać?

Kaž ja!

Kaž ty?! Na da posćel nam skok jedne foto, zo bychmy će wšitcy raz widźeli. Ale ně, chutnje: snano ma tež něchtó pola sebje doma hišće někajke šerjenje, ja měnju nětko, kónc apryla dźě so to tola poskići?

Ně, to žane šerjenja njedawaja.

Ale my mamy chodojtypalenje!

To je zaso něšto druhe. To je zaso čisće něšto druhe, kaž doma te šerjenje.

Znajeće wy někoho, kotryž jedne šerjenje ma doma?

Njeby wědźała.

Žona, muža?

Ně. Ja žanoho muža wjace nimam.

Hdyž by wón to nětko słyšał! Ale wón wšak žno je dawno pola jandźelow – a tam horjeka woni najskerje woprawdźe žane drjechma nimaja. Ani nic 30. apryla.